hotchpotch/miracl-hf-unified huggingface dataset:
अंडमान एवं निकोबार एड्स नियंत्रण सोसाइटी
केंद्र शासित क्षेत्र अंडमान एवं निकोबार के लिए राष्ट्रीय एड्स नियंत्रण संगठन के अंतर्गत काम करनेवाली संस्था अंडमान एवं निकोबार एड्स नियंत्रण सोसाइटी है। यह संस्था एड्स-सम्बन्धी जानकारी, स्वस्थ अथवा परामर्श केन्द्रों के संचालन, रक्त बैंकों के प्रबंधन अथवा स्वास्थ्य कर्मियों के प्रशिक्षण की दिशा में काम करती है।
अंडमान एवं निकोबार एड्स नियंत्रण सोसायटी समय-समय पर स्वस्थ कर्मियों के लिए एड्स, टी बी और कई घातक रोगों से जूजने के लिए प्रशिक्षण कार्यक्रम आयोजित करती आई है।
यूँ तो अंडमान एवं निकोबार एड्स नियंत्रण सोसायटी देश की दूसरी एड्स नियंत्रण सोसाइटियों की तरह काम कार्य पूरे कर रही है, परन्तु इंटरनेट पर यह बात आम हो चुकी है अंडमान एवं निकोबार एड्स नियंत्रण सोसायटी बंद हो चुकी है तथा यहाँ के काम करनेवालों को हटा दिया गया है।
अरुणाचल प्रदेश राज्य एड्स नियंत्रण सोसाइटी
अरुणाचल प्रदेश के लिए राष्ट्रीय एड्स नियंत्रण संगठन के अंतर्गत काम करनेवाली संस्था अरुणाचल प्रदेश राज्य एड्स नियंत्रण सोसाइटी है। यह संस्था एड्स-सम्बन्धी जानकारी, स्वस्थ्य अथवा परामर्श केन्द्रों के संचालन, रक्त बैंकों के प्रबंधन अथवा स्वास्थ्य कर्मियों के प्रशिक्षण की दिशा में काम करती है।
अरुणाचल प्रदेश राज्य एड्स नियंत्रण सोसाइटी के सौजन्य से एक चौदह-सदस्य अरुणाचल सकारात्मक व्यक्तियों के नेटवर्क की स्थापना हुई है। यह टीम एचआइवी पॉज़िटिव लोगों की सहायता करती है और इन लोगों को समाज में सक्रिय भूमिका निभाने के लिए प्रेरित करती है। अरुणाचल प्रदेश राज्य में १७८ एचआइवी पॉज़िटिव लोग पाय गए हैं। यह संख्या इसके बावजूद है कि यहाँ की ११ लाख की आबादी में केवल १.६ लाख लोग ही एचआइवी की जाँच से गुज़र चुके हैं।
राज्य की जनता में जागरुकता लाने के उद्देश्य से राज्य एड्स नियंत्रण सोसाइटी समय-समय पर सांस्कृतिक तथा संगीत कार्यक्रमों को आयोजित करती आ रही है।
क़ला-ए-नौ, अफ़्ग़ानिस्तान
क़ला-ए-नौ​ () पश्चिमोत्तरी अफ़ग़ानिस्तान के बादग़ीस प्रान्त की राजधानी और सबसे बड़ा शहर है। जिस ज़िले में यह शहर पड़ता है उसका नाम भी क़ला-ए-नौ ज़िला है। इस ज़िले की ८०% आबादी ताजिक है और ताजिक भाषा ही यहाँ सबसे अधिक बोली जाती है हालांकि बहुत से लोगों को पश्तो भी आती है। क़ला-ए-नौ के आसपास का इलाक़ा अपने पिस्ते के वनों के लिए मशहूर है।
स्थानीय ताजिक भाषा में 'क़ला-ए-नौ' का मतलब 'नया क़िला' होता है। १८६३ तक एक खँडहर बना क़िला और कुछ ख़ानाबदोश अइमाक़​ क़बीलों के तम्बू खड़े हुआ करते थे। १८७८ में यहाँ एक नए क़िले का निर्माण हुआ जिस से शहर का नाम पड़ा। धीरे-धीरे यहाँ एक बस्ती बनती गई। १९७०-७१ में एक आकाल से यह नगर काफी प्रभावित हुआ और बहुत से लोग इसे छोड़कर चले गए। उसके बाद फिर आबादी बढ़ने लगी और अब यहाँ बहुत सी दुकाने और एक थाना भी है। यहाँ पर सड़कों की परेशानी है लेकिन बजरी की कच्ची सड़कें बनाने से शहरवालों को कुछ मदद मिली है।
'बादग़ीस' में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।
नीली, अफ़्ग़ानिस्तान
नीली​ () मध्य अफ़ग़ानिस्तान के दायकुंदी प्रान्त की राजधानी और सबसे बड़ा शहर है। यहाँ के ज़्यादातर लोग हज़ारा समुदाय के हैं। २,०२२ मीटर की ऊँचाई पर स्थित इस शहर में बहुत ज़बरदस्त सर्दियाँ पड़ती हैं और सड़कें ख़राब होने से उस मौसम में यातायात बहुत कठिन होता है। दिसम्बर २००८ में अफ़ग़ानिस्तान के राष्ट्रपति हामिद करज़​ई ने अज़रा जाफ़री को नीली का महापौर नियुक्त किया जिस से यह अफ़ग़ानिस्तान का पहला महिला महापौर वाला नगर बन गया।
केवली
जैन दर्शन के अनुसार केवल ज्ञान से संपन्न व्यक्ति केवली कहलाता है। उसे चारों प्रकार के प्रतिबंधक कर्मों का क्षय होने से कैवल्य की सद्य: प्राप्ति होती है (तत्त्वार्थसूत्र 10.1)। जैन दर्शन के अनुसार केवली जीव के उच्चतम आदर्श तथा उन्नति का सूचक है। प्रतिबंधक कर्मों में मोह की मुख्यतः होती है और इसलिये केवलज्ञान होने पर मोह ही सर्वप्रथम क्षीण होता है और तदनंतर मुहूर्त के बाद ही शेष तीनों प्रतिबंध कर्म-ज्ञानावरणीय, दर्शनवरणीय तथा अंतराय-एक साथ क्षीण हो जाते हैं। मोह ज्ञान से अधिक बलवान होता है; उसके नाश के बाद ही अन्य कर्मों का नाश होता है। प्रतिबंधकों के क्षय से केवल उपयोग का उदय होता है। उपयोग का अर्थ है-बोधरूप व्यापार। केवल उपयोग का आशय है सामान्य और विशेष दोनों प्रकार का संपूर्ण बोध। इसी दशा में सर्वज्ञत्व और सर्वदर्शित्व का उदय होता है केवली व्यक्ति में।
केवली में दर्शन तथा ज्ञान की उत्पति को लेकर आचार्यों में पर्याप्त मतभेद है। आवश्यक नियुक्ति के अनुसार केवली में दर्शन (निर्विकल्पक ज्ञान) तथा (सविकल्पक ज्ञान) का उदय क्रमश: होता है। दिगंबर मान्यता के अनुसार केवली में केवलदर्शन युगपद् (एक साथ) होते हैं। इस मत के प्रख्यात कुन्दकुन्द स्वामी का स्पष्ट कथन है कि जिस प्रकार सूर्य में प्रकाश तथा ताप एक साथ रहते हैं, उसी प्रकार केवली के दर्शन और ज्ञान एक साथ रहते है (नियमानुसार,159)। तीसरी परंपरा सिद्धसेन दिवाकर की है जिसके अनुसार केवलज्ञान में किसी प्रकार का अंतर नहीं होता, प्रत्युत ये दोनों अभिन्न होते हैं। केवली ही 'सर्वज्ञ' के नाम से अभिहित होता है, क्योंकि केवलज्ञान का उदय होते ही उसके लिये कोई पदार्थ अज्ञात नहीं रह जाता। विश्व के समस्त पदार्थ केवली के सामने दर्पण के समान प्रतीत होते हैं।
कृष्णाजी केशव दामले
कृष्णाजी केशव दामले या 'केशवसुत' (1866-1905 ई.) आधुनिक मराठी कविता के प्रवर्तक। वे प्राथमिक स्कूल के अध्यापक रहे, क्लर्क बने और विपन्नावस्था में अल्पायु में ही स्वर्गवासी हुए, किंतु उनकी काव्यप्रतिभा असाधारण थी। समाजसुधार का जो काम हरिभाऊ आपटे ने उपन्यासों द्वारा और आगरकर ने निबंधों द्वारा किया, वहीं काम केशवसुत ने काव्यसर्जना द्वारा किया। इन्होंने मराठी कविता को सच्चे अर्थ में आधुनिक बनाया।
केशवसुत की कविता स्फुट और अंतर्निरूपिणी है। उसमें काव्यरचना संबंधी नए नए प्रयोग हैं। उनके विषय प्रकृति और प्रेम हैं। उनकी मनोवृत्ति आसपास की सामाजिक दु:स्थिति से उद्वेलित हुई और यह काव्य में ओजस्विता से प्रकट हुई। उन्होंने अपने क्रांतिकारी सामाजिक विचार 1. तुतारी, 2. नैवा शिपायी, 3. स्फूर्ति 4. गोफण, 5. मूर्तिभंजन इत्यादि ओजपूर्ण और सरस गीतों में प्रकट किए। इन्होंने स्वतंत्रता, समता और बंधुता का उद्घोष कर कविता को नया मोड़ दिया। प्रेम और आत्माभिव्यक्ति उनकी कविता की दूसरी विशेषता है। ये पहले कवि थे जिन्होंने वैयक्तिक प्रेम पर लगभग चालीस प्रगीतों की रचना की जिनमें 1. ‘प्रियेचे ध्यान’, 2. ‘प्रीति’, 3. ‘अपर कविता दैवत’ अत्यंत सरस रचनाएँ हैं। इनके काव्य की तीसरी विशेषता है, प्रकृति वर्णन। इन्होंने निसर्ग विषयक लगभग बीस गीतों की रचना की जिनमें सूर्योदय, फूलें, संध्याकाल, पर्जन्य, पुष्पाप्रत उत्कृष्ट हैं। इन्होंने क्रांति विषयक कविताओं की भी रचना की। इसक अतिरिक्त इन्होंने रहस्यात्मक कविताओं की भी सृष्टि की। जीव, जगत्‌ और ईश्वर के संबंध में इनकी 1. झपुर्झा, 2. कोणीकडून कोणी कडे, 3. हरपलें श्रेय जैसी कविताएँ हैं जिन में प्रेम, सुंदरता, दिव्यता, भव्यता, आदि के विषय में भी एक प्रकर की गूढ़ता प्रकट हुई है।
केशवसुत ने काव्यवस्तु में जैसे क्रांतिकारी परिवर्तन किए, वैसे ही रचनाशैली में भी। इन्होंने वर्णिक छंदों की अपेक्षा मात्रिक छंदों को अधिक अपनाया। मात्रिक वृत्तों में भी इन्होंने रूढ़ियों का उल्लंघन किया साथ ही पश्चिमी ढंग के सानेट को भी अपनाया। इनकी सुनीत रचनाएँ प्रसिद्ध हैं। इनकी फुलपाखरू और सतारीचे बोल नामक व्यक्तिगत अनुभवों का सरस चित्रण करनेवाली प्रभावकारी रचनाएँ अनूठी एवं आस्वाद्य हैं।
असम राज्य एड्स नियंत्रण सोसाइटी
असम में एड्स नियंत्रण कार्यक्रम राज्य एड्स सेल से १९९२ में राष्ट्रीय एड्स नियंत्रण संगठन (नाको) के तहत स्वास्थ्य सेवा, असम के निदेशक के कार्यालय में स्थापित किया गया था। अक्टूबर १९९८ में असम राज्य एड्स नियंत्रण सोसाइटी का गठन किया गया था और भारत सरकार द्वारा दिए गए निर्देश के अनुसार सोसाइटी पंजीकरण अधिनियम के तहत पंजीकृत है। तब से असम राज्य एड्स नियंत्रण सोसाइटी चरण (१९९९-२००७) द्वितीय और तृतीय चरण (२००७ से अब तक) लागू किया गया है। राष्ट्रीय एड्स नियंत्रण कार्यक्रम के चौथे चरण २०१२ की दूसरी छमाही से शुरू हो जाएगा।
असम में पहली बार एचआईवी पॉजिटिव मामले की सूचना सितम्बर१९९० मिली थी। १ जनवरी २०१२ असम धनात्मकता दर ६.२८ प्रति हजार के साथ ६३०४ एचआईवी पॉजिटिव मामलों का पता लगाया गया है। असम राज्य एचआइवी / एड्स की रोकथाम और नियंत्रण नीति शून्य संचरण दर करने के लिए राज्य में एड्स की महामारी को रोकने और अनुसूचित और सामान्य जनसंख्या के सभी स्तर पर महामारी के प्रभाव को कम करना है।
असम राज्य एड्स नियंत्रण सोसाइटी सांस्कृतिक तथा पारम्परिक अवसरों पर एचआइवी जागृति के रूप में प्रयोग करती आई है। २०१२ में राष्ट्रीय एड्स नियंत्रण सगठन नाको और असम राज्य एड्स नियंत्रण सोसाइटी ने बिहु फ़ंक्शन के कलाकारों की मदद से एचआइवी, एड्स के सन्दर्भ में जागरूकता के लिए एक नई योजना बनाई थी जिसके तहत धार्मिक पर्वों के समय भी लोगों को एचआइवी जागृति के रूप में प्रयोग करना है।
दिनेश सिंह
दिनेश सिंह का जन्म रायबरेली, उत्तरप्रदेश के एक छोटे से गाँव गौरारुपई में हुआ था। इनके दादा अपने क्षेत्र के जाने-माने तालुकदार थे। पिता चिकित्सा अधिकारी थे, जिनकी मृत्यु इनके जन्म के पाँच वर्ष बाद ही हो गई। इनकी शिक्षा स्नातक तक हुई। उन्होंने उत्तर प्रदेश शासन के स्वास्थ्य विभाग में कार्य किया। २ जुलाई २०१२ को इनका निधन हो गया।
दिनेश सिंह की पहली कविता सच्चिदानंद हीरानंद वात्स्यायन 'अज्ञेय' द्वारा संपादित 'नया प्रतीक' में प्रकाशित हुई थी। 'धर्मयुग', 'साप्ताहिक हिन्दुस्तान' सहित देश की अनेकों पत्र-पत्रिकाओं में आपके गीत, नवगीत, आलेख, छन्दमुक्त कविताएँ, रिपोर्ताज, ललित निबंध तथा समीक्षाएँ प्रकाशित। आपके नवगीतों को डॉ॰ शम्भुनाथ सिंह द्वारा संपादित 'नवगीत दशक' तथा 'नवगीत अर्द्धशती' में संकलित किया गया था। इन्होंने कविता पत्रिका 'नये-पुराने' (अनियतकालीन) का संपादन भी किया था।
नवगीत संग्रह : 'पूर्वाभास', 'समर करते हुए', 'टेढ़े-मेढ़े ढाई आखर', 'मैं फिर से गाऊँगा'दिनेश सिंह के नवगीतों में आज़ादी के बाद भारतीय गाँव-समाज में हो रहे आमूल-चूल परिवर्तन और भारतीय संस्कृति में रचे-बसे नागरिकों की भिन्‍न-भिन्‍न मनःस्‍थिति पूरी लयात्मकता के साथ अभिव्यक्त हुई है।
अहमदाबाद नगर निगम एड्स नियंत्रण सोसाइटी
नगर निगमों और अन्य शहरी स्थानीय निकायों जो सरकार के क्षेत्र काम करती हैं लोगों से निकटतम रहती हैं और नगरपालिका अध्यक्ष, नगर पार्षदों और अन्य नेताओं स्थानीय समुदायों की सेवा के लिए चुने जाते हैं। ऐसी ही एक संस्था अहमदाबाद नगर निगम एड्स नियंत्रण सोसाइटी है जो एचआइवी / एड्स की रोकथाम की दिशा में गुजरात राज्य एड्स नियंत्रण सोसाइटी और राष्ट्रीय एड्स नियंत्रण संगठन के सहयोग से सक्रिय रूप में काम कर रही है।
ऐसे समय पर जब एचआइवी तेज़ी से फैल रहा है, अहमदाबाद नगर निगम एड्स नियंत्रण सोसाइटी के अधिकारियों के के लिए शुभ-संकेत यह है कि एचआइवी पॉजिटिव लोगों की संख्या पिछले तीन वर्षों में गिर चुकी. डॉ॰ उमेश ओझा, प्रभारीअहमदाबाद नगर निगम एड्स नियंत्रण सोसाइटीके परियोजना निदेशक, के मुताबिक़२००९-१० और २०१०-११ की तुलना में, वहाँ एचआइवी पॉजिटिव रोगियों के प्रतिशत में काफी गिरावट हुई है जिसका कारण जागरूकता कार्यक्रम हैं। उनके अनुसार, २००९-१० के दौरान उच्च जोखिम श्रेणी में लोगों के रक्त परीक्षण में ४.४५ % सकारात्मक परिणाम थे जबकि वर्ष २०१० -११ के दौरान, वहाँ थे ३.३१ % पाय गए जबकि २०११ -१२ (अक्टूबर-अप्रैल) में यह प्रतिशत २.९७ % गिर चुका थ। उन्होंने आगे दावा किया कि इस साल एचआइवी पॉजिटिव गर्भवती महिलाओं की संख्या भी गिर गयी है क्यूंकि जहाँ वर्ष २००९ -१० में ०.४८ प्रतिशत गर्भवती महिलाओं के बीच एचआइवी पॉजिटिव मामले पाय गए थे, २०१०-११ के दौरान यह आंकड़ा ०.२७ % था जबकि २०११ -१२ में अनुमान किया जा रहा है कि ०.२३ % एचआइवी पॉजिटिव मामलों का पता चला है।
शहरी प्रबंधन केंद्र (उर्बन मनेजमेंट सेंटर- यूएमसी) के समर्थन से ग्रेटर विशाखापट्टनम नगर निगम (जीवीएम्सी) की एचआइवी/ एड्स से मुक़ाबला क्षमता बढ़ाने कई प्रयास किये गए। इस सन्दर्भ में अहमदाबाद नगर निगम (एएमसी) मेजबान शहर के रूप में चुना गया था क्यूंकि गुजरात एड्स नियंत्रण सोसाइटी के साथ सहयोग में एएमसी की कई रणनीतियां १९९९ से लागू की हैं, उनकी जाँच हो सके। इन क़दमों से के बारे में जागरूकता पैदा करने की रणनीतियों के अध्यन, समीक्षा और कर्यामय निर्णय शामिल हैं। ६ अप्रैल २००६ को अहमदाबाद में दोनों शहरों के प्रतिनिधियों को उनके एचआइवी / एड्स की रोकथाम की दिशा में हस्तक्षेप के विकास में पहले तकनीकी आदान प्रदान के भाग के रूप में हाथ मिलाया। कार्यक्रम में आंध्र प्रदेश एड्स नियंत्रण सोसायटी और गैर - सरकारी संगठनों के अलावा पोर्ट अधिकारियों को शामिल किया गया थ।
प्रकाशवर्णी लेंस
प्रकाशवर्णी लेंस (Photochromic lenses) ऐसे लेंसों को कहते हैं जिनके ऊपर पराबैंगनी (ultraviolet) विकिरण पड़ने पर पहले से अधिक गहरे (Dark) हो जाते हैं और जब पराबैंगनी प्रकाश हटा लिया जाय (जैसे लेंस को घर के अन्दर ला दें) तो धीरे-धीरे लेंस पहले जैसा साफ हो जाते है।
प्रकाशवर्णी लेंस काच, पॉलीकार्बोनेट या किसी अन्य प्लास्टिक के बनाये जा सकते हैं। सूर्य की उपस्थिति में इनका रंग परिवर्तन सिल्वर क्लोराइड के कारण होता है
भित्ति चित्र
भित्ति चित्र  को मिट्टी व गाय का गोबर का घोल बनाकर दीवारों पर लिपाई की जाता है। इसे घर की तीन खास जगहों पर ही बनाने की परंपरा है, जैसे- भगवान व विवाहितों के कमरे में और शादी या किसी खास उत्सव पर घर की बाहरी दीवारों पर। मधुबनी पेंटिंग में जिन देवी-देवताओं को दिखाया जाता है, वे हैं- मां दुर्गा, काली, सीता-राम, राधा-कृष्ण, शिव-पार्वती, गौरी-गणेश और विष्णु के दस अवतार। इन तस्वीरों के अलावा कई प्राकृतिक और रम्य नजारों की भी पेंटिंग बनाई जाती है। जानवरों, चिड़िया, फूल-पत्ती को स्वस्तिक की निशानी के साथ सजाया-संवारा जाता है।
चटख रंगों का इस्तेमाल खूब किया जाता है। जैसे गहरा लाल रंग, हरा, नीला और काला। कुछ हल्के रंगों से भी चित्र में निखार लाया जाता है, जैसे- पीला, गुलाबी और नींबू रंग। यह जानकर हैरानी होगी की इन रंगों को घरेलू चीजों से ही बनाया जाता है, जैसे- हल्दी, केले के पत्ते, लाल रंग के लिऐ पीपल की छाल प्रयोग किया जाता है। और दूध। भित्ति चित्रों के अलावा अल्पना का भी बिहार में काफी चलन है। इसे बैठक या फिर दरवाजे के बाहर बनाया जाता है। पहले इसे इसलिए बनाया जाता था ताकि खेतों में फसल की पैदावार अच्छी हो लेकिन आजकल इसे घर के शुभ कामों में बनाया जाता है।
विद्युतचुम्बकीय व्यतिकरण
विद्युतचुंबकीय व्यतिकरण (Electromagnetic interference या EMI) से तात्पर्य वाह्य स्रोत से उत्पन्न किसी ऐसे विक्षोभ (डिस्टर्बैंस) से है जो किसी विद्युत परिपथ के सामान्य कार्य को प्रभावित करे। इसे रेडियो-आवृत्ति व्यतिकरण (RFI) भी कहते हैं। विद्युतचुम्बकीय विकिरण दो रूपों में हो सकता है - विद्युतचुम्बकीय प्रेरण और विद्युतचुम्बकीय विकिरण। ऐसे विक्षोभ से परिपथ का कार्य थोड़ा बहुत प्रभावित हो सकता है या कभी-कभी पूरी तरह बिगड़ जाता है। विद्युतचुम्बकीय व्यतिकरण का स्रोत कोई भी प्राकृतिक या कृत्रिम वस्तु हो सकती है जिसमें तेजी से बदलने वाली विद्युत-धारा प्रवाहित हो रही हो।
विद्युतचुंबकीय व्यतिकरण का उपयोग (जानबूझकर) रेडियो संबाधन (radio jamming) के लिये किया जा सकता है जैसा कि कुछ प्रकार के एलेक्ट्रानिक युद्धों में किया जाता है। किन्तु यह अधिकांशतः अनभिप्रेत (unintentional) होता है। किसी कार के पास से गुजरने या बिजली चमकने पर एएम रेडियो में आने वाली घर्घराहट वास्तव में विद्युतचुम्बकीय व्यतिकरण के कारण ही होता है। इससे सेल फोन, एफएम रेडियो और दूरदर्शन भी प्रभावित होते हैं, किन्तु अपेक्षाकृत कम मात्रा में।
यद्यपि व्यतिकरण और रव दोनो ही उपयोगी संकेत के लिये अनावश्यक विक्षोभ हैं, फिर भी दोनों अलग-अलग हैं। दोनों की प्रकृति अलग है। व्यतिकरण एक वाह्य स्रोत से होता है जिसे हटाने पर व्यतिकरण हट जाता है। उपयुक्त उपाय करके इसे कम भी किया जा सकता है। किन्तु किसी युक्ति या तंत्र का रव उसके अपने अन्दर से उत्पन्न होता है। रव बिल्कुल ही यादृच्छ प्रकृति का होता है जबकि विद्युतचुम्बकीय व्यतिकरण की प्रकृति (आवृति, आयाम आदि) स्रोत में प्रवाहित संकेत के आवृत्ति, आयाम आदि से जुड़ी होती है।
उदय प्रताप कॉलिज
उदय प्रताप कॉलेज वाराणसी शहर में स्थित एक स्वायत्त महाविद्यालय है। इस कॉलेज की स्थापना १९०९ में राजर्षि उदय प्रताप सिंह ने की थी। यह यूजीसी से मान्यताप्राप्त है। इसे प्रायः "यूपी कॉलेज" के नाम से जाना जाता है।
आरम्भ में इसे एक हाई स्कूल के रूप में चलाया गया था। वर्ष 1921 से इंटर की कक्षाएं शुरू की गई। 1949 से इसे स्नातकोत्तर महाविद्यालय बनाया गया और कॉलिज डिग्रियाँ भी देने लगा। यहाँ कला, मानविकी, विज्ञान एवं प्रबंधन से संबंधित विषय और पाठ्यक्रम उपलब्ध हैं।
चेन्नई कारपोरेशन एड्स नियंत्रण एवं रोकथाम सोसाइटी
नगर निगमों और अन्य शहरी स्थानीय निकायों जो सरकार के क्षेत्र काम करती हैं लोगों से निकटतम रहती हैं और नगरपालिका अध्यक्ष, नगर पार्षदों और अन्य नेताओं स्थानीय समुदायों की सेवा के लिए चुने जाते हैं। ऐसी ही एक संस्था चेन्नई कारपोरेशन एड्स नियंत्रण एवं रोकथाम सोसाइटी है जो एचआइवी / एड्स की रोकथाम की दिशा में तमिलनाड राज्य एड्स नियंत्रण सोसाइटी और राष्ट्रीय एड्स नियंत्रण संगठन के सहयोग से सक्रिय रूप में काम कर रही है।
चेन्नई निगम के स्वास्थ्य विभाग चेन्नई कारपोरेशन एड्स नियंत्रण एवं रोकथाम सोसाइटी के प्रबंधन के लिए जिम्मेदार है। प्रशासनिक निकाय के रूप में शहर के मेयर के संरक्षक, आयुक्त अध्यक्ष और उप-आयुक्त परियोजना निदेशक के रूप में शामिल ह। कार्यकारी अध्यक्ष के नेतृत्व में समिति ने विभिन्न सोसाइटी से संबंधित निर्णय बनाते हैं।
चेन्नई कारपोरेशन एड्स नियंत्रण एवं रोकथाम सोसाइटी दूसरी एड्स नियंत्रण सोसाइटियों की तरह सक्रिय नहीं है। इसकी मिसाल सोसाइटी की वेबसाईट है जिसका डोमेन-नाम का पंजीकरण ६ मई २०१२ को समाप्त हो गया और संभवतः वेबसाईट का खाता भी जल्द ही हटाया जायगा। जनता से संपर्क के लिए सोसाइटी ने ट्विटर पर एक खाता खोला मगर यह लगभग निष्क्रीय है क्यूंकि उसपर सोसाइटी की और से अंतिम सन्देश २ दिसम्बर २०११ पर पोस्ट किया गया था।
मुंबई ज़िला एड्स नियंत्रण सोसाइटी
मुंबई ज़िला एड्स नियंत्रण सोसाइटी (MDACS) स्वायत्त चैरिटेबल ट्रस्ट अधिनियम के तहत पंजीकृत है। इसको 27 जुलाई 1998 को ग्रेटर मुंबई नगर निगम (MCGM) ने मुंबई में एचआइवी / एड्स के नियंत्रण और रोकथाम के लिए स्थापित किया गया था। मुंबई ज़िला एड्स नियंत्रण सोसाइटी एक व्यापक लक्ष्य, यानी एचआइवी/ एड्स के नियंत्रण के साथ इस क्षेत्र में काम कर रहे संगठनों के संसाधनों के क्रियांविकरण की भूमिका भी निभाता है। यह सामान्य स्वास्थ्य क्षेत्र के साथ रणनीतिक गठजोड़, गैर सरकारी संगठनों, सीबीओ, एचआइवी / एड्स के साथ रहने वाले लोगों, व्यापारिक घरानों और मीडिया, आदि के माध्यम से एक साथ काम करने की संभवनाओं को भी क्रियान्वित करता है।
शक्ति क्लिनिक संचार अभियान: एक नए ब्रांड के नाम, पहचान, लोगो, ब्रांड और अनुष्ठानों के साथ, शक्ति क्लिनिक का आंतरिक पुर्नोत्थान किया गया था। लेकिन शक्ति के बदलाव के लिए उपयोगकर्ता तक पहुँचना आवश्यक था। इसके लिए एक रणनीतिक संचार अभियान शुरू किया गया था शहर में नए शक्ति क्लिनिक के बारे में लोगों की बड़ी संख्या को सूचित करने और विशिष्ट परिणाम लाने के लिए एचआइवी / एड्स सलाह केन्द्र और अपनी प्रमुख विशेषताओं को समय की निर्दिष्ट अवधि के बीच परीक्षण के डर को दूर करने के लिए केन्द्रित समूह और सभी सम्बंधित लोगों के बीच याद दिलाने की प्रक्रिया में वृद्धि की गयी थी। संचार विपणन के ध्यान-रुचि-इच्छा-कर्म (AIDA) मॉडल का पालन किया गय। सबसे पहले, संभावित उपयोगकर्ताओं के बीच जागरूकता का प्रयास किया गया। फिर रुचि पैदा करने और उनमें इच्छा अथवा जिज्ञासा लाने के लिए कोशिश की गयी और अंत में उन्हें कार्रवाई करने के लिए मनाया कि वह शक्ति क्लिनिक पर जाएँ। अभियान का पहला चरण 1 मार्च 2012 में शुरू किया गया था। चरण 1 का प्राथमिक उद्देश्य शक्ति क्लिनिक के बारे में लक्षित दर्शकों के बीच जागरूकता पैदा करने के लिए गया था।
बॉलीवुड के युवा अभिनेता प्रतीक बब्बर सुरक्षित यौन संबंधों के महत्व की वकालत और प्रचार करने के लिए मुंबई जिला एड्स नियंत्रण सोसाइटी के सदस्य बन गए हैं। प्रतीक ने सारी जिन्दगी सुरक्षित यौन संबंधो के प्रचार और इस बारे में लोगों के बीच जागरूकता पैदा करने की कसम ली है। प्रतीक के अनुसार सोसायटी के इस अभियान में जुड़कर वह प्रतिभूत है। वह चाहते हैं कि ज्यादा से ज्यादा लोग सुरक्षित यौन संबंधों के बारे में जागरूक हों और इसका अभ्यास करें।
नवाज़ शरीफ़
मियां मोहम्मद नवाज़ शरीफ़ (उर्दू: میاں محمد نواز شریف) (जन्म लाहौर; 25 दिसम्बर 1949), पाकिस्तान के प्रधानमंत्री और पाकिस्तान मुस्लिम लीग (पीएमएल) के वरिष्ठ नेता है। वे दो बार पहले भी प्रधानमन्त्री रह चुके हैं – 1 नवम्बर 1990 से 18 जुलाई 1993 तक (12 वें प्रधानमंत्री) और 17 फ़रवरी 1997 से 12 अक्टूबर 1999 (14 वें प्रधानमंत्री)। शरीफ पाकिस्तान के पहले ऐसे नेता हैं, जो 5 जून 2013 काे तीसरी बार 27 वें प्रधानमंत्री बने हैं। 2016 मे पानमा पेपर लीक में नाम आने के बाद 2017 में सुप्रीम काेर्ट ने प्रधानमंत्री के पद के लिए अयोग करार दिया 28 जुलाई 2017 में नवाज़ शरीफ काे प्रधानमंत्री के पद से हटाना पड़ा , नवाज़ शरीफ को वर्ष 2000 में तत्कालीन सैन्य शासक मुशर्रफ़ ने निर्वासित कर दिया था, इसके पहले उनकी निर्वाचित सरकार को भी बर्खास्त कर दिया गया था। इस तख्तापलट के बाद पाकिस्तान की आतंक-विरोधी अदालत ने नवाज़ शरीफ़ को भ्रष्टाचार के अपराध में दोषी करार दिया था। सऊदी अरब की मध्यस्तता से शरीफ़ को जेल से बचाकर सऊदी अरब के जेद्दा नगर में निर्वासित किया गया।
अगस्त 23, 2007 में सुप्रीम कोर्ट ने शरीफ़ को पाकिस्तान वापस आने की इजाज़त दी। सितम्बर 10, 2007 को शरीफ सात वर्षों के निर्वासन के बाद इस्लामाबाद वापस लौटे, पर उन्हें हवाई-अड्डे से ही तुरन्त जेद्दा वापस भेज दिया गया।
सूदन
सूदन हिन्दी"(ब्रजभाषा)" के कवि एक प्रचलित कवि थे।
सूदन ने अपनी रचना 'सुजानचरित्र' में अपना परिचय देते हुए कहा है
इससे स्पष्ट है कि सूदन मथुरावासी माथुर ब्राह्मण थे और उनके पिता का नाम बसंत था। कोई मकरंद कवि सूदन के गुरु कहे जाते हैं जो मथुरा के निवासी थे। कुछ लोग प्रसिद्ध कवि सोमनाथ को उनका गुरु मानते हैं। सूदन की पत्नी का नाम सुंदर देवी था जिनसे उन्हें तीन पुत्र हुए थे। भरतपुर नरेश बदनसिंह के पुत्र सुजानसिंह उपनाम सूरजमल ही इनके आश्रयदाता थे। वहीं के राजपुरोहित घमंडीराम से सूदन की घनिष्ठ मित्रता थी। कुछ दिनों पूर्व तक उक्त राज्य से कविवंशजों को 25 रु. मासिक वृत्ति बराबर मिल रही थी। कृतित्व से सूदन बहुज्ञ और साहित्यमर्मज्ञ जान पड़ते हैं।
सूदन की एकमात्र वीररस प्रधान कृति 'सुजानचरित्र' जिसकी रचना उन्होंने अपने आश्रयदाता सुजानसिंह की प्रशंसा में रची थी। इस प्रबंध काव्य में संवत्‌ 1802 से लेकर संवत्‌ 1810 वि. के बीच सुजानसिंह द्वारा किए गए ऐतिहासिक युद्धों का विशद वर्णन किया गया है। 'सुजानचरित्र' में अध्यायों का नाम 'जंग' दिया गया है। यह ग्रंथ सात जंगों में समाप्त हुआ है। किन्हीं कारणों से सातवाँ जंग अपूर्ण रह गया है। कवि का उपस्थितिकाल (1802-1810 वि.) ही ग्रंथ-रचना-काल का निश्चय करने में सहायक हो सकता है। नागरीप्रचारिणी सभा, काशी से जो 'सुजानचरित्र' प्रकाशित हुआ है उसमें उसकी दो प्रतियाँ बताई गई हैं-एक हस्तलिखित और दूसरी मुद्रित। इसमें हस्तलिखित प्रति को और भी खंडित कहा गया है। मंगलाचरण के बाद इसमें कवि ने बंदना के रूप में 175 संस्कृत तथा भाषाकवियों की नामावली दी है। केशव की 'रामचंद्रिका' की भाँति ही इसमें भी लगभग 100 वर्णिक और मात्रिक छंदों का प्रयोग कर छंदवैविध्य लाने की कोशिश की गई है। ब्रजभाषा के अतिरिक्त अन्य अनेक भाषाओं का प्रयोग भी इसमें किया गया है।
कवित्व की दृष्टि से कवि की वर्णन-विस्तार-प्रियता और रूढ़ वस्तु-परिगणन-प्रणाली उसकी कविता को नीरस बना देती है। घोड़ों, अस्त्रों और वस्त्रों आदि के बहुज्ञता प्रदर्शनकारी वर्णन पाठकों को उबा देते हैं और सरसता में निश्चित रूप से व्याघात उपस्थित करते हैं। हिंदी में वस्तुओं की इतनी लंबी सूची किसी कवि ने नहीं प्रस्तुत की है। युद्ध वर्णन में भीतरी उमंग की अपेक्षा बाह्य तड़क-भड़क का ही प्राधान्य है।  जैसे उदाहरण से स्पष्ट है कि डिंगल के अनुकरण पर काव्य में ओज लाने के लिए कवि ने शब्दनाद पर आवश्यकता से अधिक बल दिया है जिससे शब्दों के रूप बिगड़ गए हैं और भाषा कृत्रिम हो उठी है। भिन्न-भिन्न भाषाओं एवं बोलियों के प्रयोग रचना सौंदर्य को बढ़ाने के बजाय घटाते ही हैं। अप्रस्तुत योजना भी उसकी अनाकर्षक है। यद्यपि उसके युद्ध वर्णन सुंदर और सफल हुए हैं और वीररस से इतर शृंगारादि रसों पर भी उसका अधिकार है तथापि निष्कर्ष रूप में यही कहना पड़ता है कि 'सुजानचरित्र' का महत्व जितना ऐतिहासिक दृष्टि से है उतना साहित्यिक दृष्टि से नहीं।
सूरत नगर निगम की यौन स्वास्थ्य परियोजना
सूरत नगर निगम की की यौन स्वास्थ्य परियोजना शहर और जिले में कार्यान्वित की जा रही जिसका लक्ष्य यौन स्वास्थ्य (PSH) के लिए एक नोडल एजेंसी के रूप में भागीदारी के लिए काम हो। एसएमसी - परियोजना में यौन स्वास्थ्य परियोजना के रूप में संदर्भित किया जाता है। स्वास्थ्य क्षेत्र के समूह (सिम) अंतर्राष्ट्रीय विकास विभाग (डीएफआईडी), राष्ट्रीय एड्स नियंत्रण संगठन और परियोजना संचालन गुजरात राज्य में यौन स्वास्थ्य परियोजना के प्रबंध के लिए गठित समिति के माध्यम से निधि प्रदान कर रहा है। परियोजना को लागू करने के लिए गुजरात राज्य एड्स नियंत्रण सोसाइटी (GSACS, पूर्व में गुजरात राज्य एड्स सेल) सरकार की ओर से अभिनय के बीच अनुबंध पर हस्ताक्षर किए गए थे।
सूरत नगर निगम एक नोडल एजेंसी के रूप में इस परियोजना के भागीदार संगठन की तरह काम कर रहा है। यौन स्वास्थ्य परियोजना को अच्छी तरह क्रियान्वित करने के लिए कुल स्वास्थ्य सेवाओं को प्रोत्साहित किया गया है जिस में 23 शहरी स्वास्थ्य केंद्र और प्रसूति-गृह और एक मेडिकल कॉलेज की स्ताथ्पना शामिल है। इस परियोजना के "एसटीडी देखभाल परियोजना" के रूप में भी जाना जाता है क्यूंकि यह मुख्यतः यौन स्वास्थ्य पर केन्द्रित है। प्रत्येक स्वास्थ्य केंद्र में एक सलाहकार और कई घर-घर पहुँचनेवाले कार्यकर्ता जुड़े हैं।
सूरत नगर निगम यौन स्वास्थ्य परियोजना को लेकर काफ़ी अग्रसर है। इसका उदाहरण अर्बन मनेजमेंट सेंटर नमक संस्था का एचआइवी मामलों का अध्यन (केस स्टडी) है जिसके लिए भारत के अहमदाबाद, चेन्नई, मुंबई और सूरत शहरों को चुना गया।
वीर नर्मदा साउथ गुजरात विश्वविद्यालय (VNSGU), गुजरात राज्य एड्स नियंत्रण सोसाइटी और सूरत नगर निगम ने संयुक्त रूप से 2009 में गांधी स्मृति भवन में एचआईवी / एड्स जागरूकता कार्यक्रम का आयोजित किया और राष्ट्रीय युवा दिवस का जश्न मनाया। इस अवसर पर अन्य अवसरों पर एड्स जागृति की दिशा में सूरत नगर निगम प्रयास करता रहा है।
विशाखापट्टनम एड्स नियंत्रण सोसाइटी
विशाखापट्टनम एड्स नियंत्रण सोसाइटी (Vacs) ग्रेटर विशाखापत्तनम नगर निगम (GVMC) द्वारा गठित एकीकृत, समन्वय और अंतर - क्षेत्र में एचआइवी / एड्स को नियंत्रित करने में सहयोग प्राप्त करने के परम उद्देश्य के साथ अपना काम शुरू २००६ में कर दिया था। यह अहमदाबाद एड्स नियंत्रण सोसायटी पर आधारित है जो अंतर्राष्ट्रीय काउंटी मैनेजमेंट एसोसिएशन (ICMA) की हस्तांतरण-मुलाक़ात पर संभव हो सकी है। अंतर्राष्ट्रीय काउंटी मैनेजमेंट एसोसिएशन शहरों के बीच बेहतर शासन प्रथाओं को बढ़ावा देता है। विशाखापट्टनम: एड्स नियंत्रण सोसाइटी ने अहमदाबाद सोसाइटी के साथ एक समझौता ज्ञापन पर हस्ताक्षर किया है। विशाखापट्टनम एड्स नियंत्रण सोसाइटी अपने पहले चरण के कार्य में पूर्णा बाजार में रात की पाली-सफाई कर्मचारी और जगदम्बा जंक्शन क्षेत्रों के लिए एक जागरूकता कार्यक्रम का आयोजन किया था। इसके अलावा, यह सोसाइटी पॉप्युलेशन सर्विसेज इंटरनेशनल, ग्रीन विजन और कई २८ जुलाई और ग़ैर-सरकारी संगठनों के साथ एक ही छत के नीचे सभी सेवाएँ एचआइवी पॉजिटिव व्यक्तियों को उपलब्ध कराने के लिए जिला एड्स नोडल अधिकारी द्वारा आयोजित शिविर में भाग लिया। एक रणनीति के तहत एचआइवी / एड्स के प्रसार की जांच के हिस्से के रूप में यह ऑटोरिक्शा-चालकों, होटलों में कम कर रहे में लड़कों, मधुशाला श्रमिकों और स्वच्छता कार्यकर्ताओं जैसे उच्च जोखिम वाले समूहों की पहचान कर रहा है।व्यावसायिक यौन कर्मियों, मछुआरों और सड़क पर पल रहे बच्चों पहले से ही उच्च जोखिम वाले समूहों के रूप में पहचान की गई है। शहरी झुग्गी-झोंपड़ियों में प्रवासियों की जनसंख्या बढ़ती देखकर उन्हें शिक्षित करने के लिए, एड्स / एचआइवी पर बना वृत्तचित्र जांच की प्रदर्शनी की जा रही है।
ग्रेटर विशाखापट्टनम नगर निगम (GVMC) एचआइवी / एड्स-पीड़ितों के लिए देश में पहली बीमा योजना २००९ में शुरू की जिसके अंतरगत प्रीमियम का ५० फीसदी योगदान दिया ग्रेटर विशाखापट्टनम नगर निगम अदा करना होगा। योजना का आरंभ मानव संसथानों की राज्य मंत्री श्रीमती पुरंदेश्वरी ने किया।
आगस्टस चार्ल्स टेक्सियेरा द अरागाओ
‘’आगस्टस चार्ल्स टेक्सियेरा द अरागाओ’’ (पुर्तगाली: Augusto Carlos Teixeira de Aragão) जन्म (लिस्बन, 15 जून 1823 - मृत्यू लिस्बन् मे ही, 29 अप्रैल 1903)को हुआँ। एक सैन्य चिकित्सक, न्यूमिज़माटिस्ट, पुरातत्वविद्, इतिहासकार और पुर्तगाली था। पुर्तगाली सेना के एक अधिकारी के रूप में, जनरल के पद से सेवानिवृत्त हुए। यह एक देश में न्यूमिज़माटिक्स के "पिता" माना जाता है।
वह पुर्तगाली भारत सरकार के सचिव सामान्य भारत में
उन्होंने प्रकाशित पुर्तगाली आविष्कारक पर काम करता है। वास्को द गामा
संभ्रांतवाद
संभ्रांतवाद () यह विश्वास या सोच होती है कि अपनी जाति, शिक्षा, धन-सम्पन्नता, बुद्धि, अनुभव या किसी अन्य गुण के कारण किसी संभ्रांत वर्ग (इलीट, या विशिष्ट वर्ग) की सदस्यता रखने वाले कुछ व्यक्तियों के मतों का महत्व अधिक है, या उनके करे कार्य समाज के लिए अधिक लाभदायक हैं, या वे शासन करने या निर्देश देने की विशेष क्षमता रखते हैं। ऐसी विचारधारा में आस्था रखने वाले व्यक्ति को संभ्रांतवादी () कहा जाता है। संभ्रांतवाद के लिए यह विशवास आवश्यक नहीं है कि कुछ व्यक्तियों को अपनी जन्म-परिस्थितियों (परिवार, जाति, धर्म, मातृभाषा, देश, इत्यादि) के कारण विशिष्टता मिलनी चाहिए, हालांकि संभ्रांतवादी व्यवस्थाओं में कभी-कभी यह भी देखा जाता है। संभ्रांतवादी विशवास के अनुसार किसी क्षेत्र में अधिक भलाई के लिए उसपर एक वर्ग का विशेष अधिकार होना चाहिए या उसका प्रशासन उनके अनुकूल होना चाहिए। संभ्रांतवाद की विरोधी विचारधारा को बहुलवाद () कहा जाता है और यह समाज के सभी गुटों और व्यक्तियों को सशक्त करने में विशवास रखती है। इसके अनुसार कौन किस क्षेत्र में कितना योगदान दे सकता है इसका निर्णय उसके पहले से प्रकट गुणों और परिस्थितियों को परखकर नहीं किया जाना चाहिए।
अइमाक़ लोग
अइमाक़​ () हेरात नगर से उत्तर में पश्चिम-मध्य अफ़्ग़ानिस्तान में और ईरान के ख़ोरासान प्रांत​ में विस्तृत कुछ ईरानी भाषाएँ बोलने वाले ख़ानाबदोश क़बीलों का सामूहिक नाम है। यह फ़ारसी की कई अइमाक़​ उपभाषाएँ बोलते हैं, हालांकि इनके तइमानी और मालेकी उपसमुदायों ने पश्तो भाषा और पश्तून संस्कृति अपना ली है। अफ़्ग़ानिस्तान के ग़ोर प्रान्त में अइमाक़ बहुसंख्यक समुदाय समझे जाते हैं। इसके अलावा यह बड़ी संख्या में हेरात और बादग़ीस प्रान्तों में और कम संख्या में फ़राह, फ़ारयाब, जोज़जान और सर-ए-पोल प्रान्तों में भी रहते हैं।
अइमाक़ लोग जातीय रूप से हज़ारा लोगों और ताजिक लोगों से गहरा सम्बन्ध रखते हैं और अफ़्ग़ानिस्तान की सरकारी जनगणना में उन्हें ताजिक समुदाय का हिस्सा गिना जाता है। 'अइमाक़' मंगोल भाषा के अइमग शब्द का एक और रूप है, जिसका अर्थ 'क़बीला' या '(घास) चराने का क्षेत्र' होता है। 'अइमाक़' शब्द में 'क़' अक्षर के उच्चारण पर ध्यान दें क्योंकि यह बिना बिन्दु वाले 'क' से ज़रा भिन्न है। इसका उच्चारण 'क़रीब' और 'क़ीमत' के 'क़' से मिलता है। अइमाक़ों की चार मुख्य शाखाएँ मानी जाती है, जिस कारणवश इन्हें 'चहार अइमाक़' भी कहा जाता था (यानी 'चार क़बीले', क्योंकि 'चहार' शब्द फ़ारसी भाषा में 'चार' का ही रूप है)। यह चार मुख्य गुट तइमानी (), फ़िरोज़कोही (), तैमूरी () और जमशीदी () हैं। इनके अतिरिक्त कुछ 'अन्य अइमाक़' गुट भी हैं जिन्हें 'अइमाक़-ए-दीगर' कहा जाता है, मसलन ताहिरी, ज़ूरी, मालेकी और मिशमस्त। कुछ स्रोत हज़ारा लोगों को चहार अइमाक़ की एक मुख्य शाखा बताते हैं और तैमूरी को अइमाक़-ए-दीगर में से एक कहते हैं।
अइमाक़ों की कुल संख्या २.५ लाख से २० लाख के बीच अनुमानित की जाती है। इसमें इतना संदेह इसलिए है क्योंकि एक तो अफ़्ग़ानिस्तान उन्हें ताजिकों से अलग नहीं गिनता और दूसरा इनमें से बहुत से बंजारों का जीवन व्यतीत करते हुए जगह-से-जगह जाते हैं। तैमूरी अइमाक़ का रूप-रंग मंगोलियाई होता है और वे मंगोल शैली के यर्तों (तम्बुनुमा घरों) में रहते हैं। लेकिन तइमानी, फ़िरोज़कोही और जमशीदी अइमाक़ ईरानियों की तरह दिखते हैं और अक्सर अपने आप को ताजिक बुलाते हैं। हालांकि अइमाक़ हज़ारा लोगों से सम्बंधित हैं, अइमाक़ अधिकतर सुन्नी इस्लाम के अनुयायी होते हैं जबकि हज़ारा ज़्यादातर शिया हैं।
चर्म कठपुतली
चर्म कठपुतली (Tholpavakoothu) जैसा कि नाम से ही स्पष्ट है प्राचीन समय में दक्षिण भारत में यह चलचित्र की तरह जनसमुदाय को प्रदर्शित की जाती थी। इसमें मुख्यत: रामायण, महाभारत आदि धार्मिक प्रसंगों का चित्रण दर्शाया जाता था। चर्म कठपुतली चर्मपत्र पर बनाई जाती है तथा एक झीने परदे के पीछे से दीपक / बल्ब की रोशनी द्वारा दर्शाया जाता है। इन चर्म कठपुतलियों में विभिन्न मनोभावन रंग करे जाते हैं जो कि दर्शकों का मन मोह लेते हैं। इस चित्रकला के कलाकार बहुत ही मनोरंजक रूप से गाकर व इन्हें नचाकर प्रदर्शन करते हैं।
कौलाचार
कौलों के आचार-विचार तथा अनुष्ठान प्रकार को कौलाचार के नाम से जाना जाता है। शाक्तमत के अनुसार साधनाक्षेत्र में तीन भावों तथा सात आचारों की विशिष्ट स्थिति होती है- पशुभाव, वीरभाव और दिव्यभाव। ये तो तीन भावों के संकेत हैं। वेदाचार, वैष्णवाचार, शैवाचार, दक्षिणचार, वामाचार, सिद्धांताचार और कौलाचार ये पूर्वोल्लिखित भावत्रय से संबद्ध सात आचार हैं। इनमें दिव्यभाव के साधक का संबंध कौलाचार से है , यह नाथ पंथ से संबंधित है |
जो साधक द्वैतभावना का सर्वथा निराकरण कर देता है और उपास्य देवता की सत्ता में अपनी सत्ता डुबा कर अद्वैतानन्द का आस्वादन करता है, वह तांत्रिक भाषा में 'दिव्य' कहलाता है और उसकी मानसिक दशा 'दिव्यभाव' कहलाती है। कौलाचार, तांत्रिक आचारों में सर्वश्रेष्ठ माना जाता है, क्योंकि यह पूर्ण अद्वैत भावना में रमनेवाले दिव्य साधक के द्वारा ही पूर्णत: गम्य और अनुसरणीय होता है। किन्हीं आचार्यों की सम्मति में समयाचार ही श्रेष्ठ, विशुद्ध तांत्रिक आचार है तथा कौलाचार उससे भिन्न तांत्रिक मार्ग है। शंकराचार्य तथा उनके अनुयायी समयाचार के अनुयायी थे तो अभिनवगुप्त तथा गौडीयशाक्त कौलाचार के अनुवर्ती थे। समयमार्ग में अंतर्योग (हृदयस्थ उपासना) का महत्व है, तो कौल मत में बहिर्योग का। पंच मकार- मद्य, मांस, मत्स्य, मुद्रा और मैथुन दोनों ही आचारों में उपासना के मुख्य साधन हैं। अन्तर केवल यह है कि समयमार्गी इन पदार्थों का प्रत्यक्ष प्रयोग न करके इनके स्थान पर इनके प्रतिनिधिभूत अन्य वस्तुओं (जिन्हें तांत्रिक ग्रथों में 'अनुकल्प' कहा जाता है) का प्रयोग करता है; कौल इन वस्तुओं का ही अपनी पूजा में उपयोग करता है।
सौंदर्य लहरी के भाष्यकार लक्ष्मीधर ने 41वें श्लोक की व्याख्या में कौलों के दो अवान्तर भेदों का निर्देश किया है। उनके अनुसार पूर्वकौल श्री चक्र के भीतर स्थित योनि की पूजा करते हैं; उत्तरकौल सुंदरी तरुणी के प्रत्यक्ष योनि के पूजक हैं और अन्य मकारों का भी प्रत्यक्ष प्रयोग करते हैं। उत्तरकौलों के इन कुत्सापूर्ण अनुष्ठानों के कारण कौलाचार वामाचार के नाम से अभिहित होने लगा और जनसाधारण की विरक्ति तथा अवहेलना का भाजन बना। कौलाचार के इस उत्तरकालीन रूप पर तिब्बती तंत्रों का प्रभाव बहुश: लक्षित होता है। गंधर्वतंत्र, तारातंत्र, रुद्रयामल तथा विष्णायामल के कथानानुसार इस पूजा प्रकार का प्रचार महाचीन (तिब्बत) से लाकर वसिष्ठ ने कामरूप में किया। प्राचीनकाल में असम तथा तिब्बत का परस्पर धार्मिक आदान-प्रदान भी होता रहा। इससे इस मत की पुष्टि के लिये आधार प्राप्त होता है।
यद्यपि कौलाचार मुख्यतः एक मौखिक परम्परा थी तथापि इस सम्प्दाय ने कुछ ग्रन्थों की रचना भी की। काश्मीर के कौलाचारियों के कुछ प्रमुख ग्रन्न्थ ये हैं-
पुनर्विवाह
पुनर्विवाह - ज़िन्दगी मिलेगी दोबारा एक हिन्दुस्तानी टेलविजन नाटक श्रृंखला है कि वर्तमान में ज़ी टीवी पर अकड़ है। यह २० सन २०१२ को प्रीमियर और भागोंवाली बांटे अपनी तक़दीर की जगह. यह हर सोम - शुक्र २२:३० अकड़. ज़ी टीवी नई श्रृंखला के साथ एक 60% वृद्धि देखने की उम्मीद है। शो ३.१ की टीआरपी प्राप्त करता है। शो वर्तमान में ज़ी टीवी के सबसे लोकप्रिय शो है। शो कठिन प्रतियोगिता से बढे अच्चे लगते हैं और मान की आवाज़ प्रतिज्ञा जो सोनी टीवी और स्टार पर अकड़ प्लस क्रमशः एक ही स्थान में, बड़े प्राप्त करता है।
पुनर्विवाह दो व्यक्तियों, आरती और यश, भोपाल, मध्य प्रदेश में सेट के बारे में एक कहानी है। आरती एक बेटा, अंश के साथ एक तलाकशुदा है। यश दो बेटियों, पायल और पालक के साथ एक विधुर है। ४ साल के बाद से आरती पति ने उसे छोड़ दिया और फिर उसे तलाक दे दिया। यश पत्नी, अर्पिता, ३ साल पहले मृत्यु हो गई। आरती ससुराल में है और यश परिवार उन्हें करने के लिए फिर से शादी करना चाहते हैं। कहानी उनके पुनर्विवाह के बाद आरती और यश के जीवन के बारे में है।
चंडीगढ़ राज्य एड्स नियंत्रण सोसाइटी
चंडीगढ़ राज्य एड्स नियंत्रण सोसाइटी केंद्र-शासित क्षेत्र चंडीगढ़ में एड्स नियंत्रण, जागरण तथा रक्त बैंकों की देखरेख का काम करती है। चंडीगढ़ में 10.54 लाख की आबादी (2010 जनगणना) है। जनसंख्या का घनत्व प्रति स्कवैर किलोमीटर 9252 व्यक्ति है। जनसंख्या में लिंग-अनुपात प्रति हजार पुरुषों में 818 महिलाओं का है। शहरी क्षेत्रों में रहनेवालों की जनसंख्या का प्रतिशत 89.8% है और ग्रामीण आबादी 10.2% है। क्षेत्र में साक्षरता की दर 81.9% है। चंडीगढ़ में युवाओं में एचआइवी प्रसार 2003 में 0.5% था परन्तु 2006 में कमी आई है और तब से यह 0.25% बना रहा है।
भारतीय उद्योग परिसंघ (सीआईआई, उत्तर क्षेत्र) ने अभिनेत्री गुल पनाग को 2004 में अपने एड्स जागरुकता अभियान का ' सद्भावना राजदूत ' नियुक्त किया है। परिसंघ की विज्ञप्ति के अनुसार इस परियोजना को चंडीगढ़ राज्य एड्स नियंत्रण सोसाइटी एवं स्वास्थ्य मंत्रालय के सहयोग से लागू किया गया था। इस परियोजना के तहत चंडीगढ़ के लोगों विशेषकर औद्योगिक श्रमिकों को एड्स संबंधी विषयों पर जागरुक किया गया था। सीआईआई (उत्तर क्षेत्र) इस अभियान को पूरे उत्तर क्षेत्र में चलाया गया था।
विश्व एड्स दिवस पर चंडीगढ़ में रक्त एकत्र करने के लिए एक मोबाइल वैन सेवा उपलब्ध की गई है जिसके साथ ही राज्य एड्स नियंत्रण सोसाइटी दो दिवसीय सम्मेलन आयोजित करके लोगों को इस बारे में जागरूक करती है। इन सम्मेलनों के पहले दिन रक्त सुरक्षा, जानपदिक रोग विज्ञान और निगरानी, सहायता, देखभाल, उपचार और सामाजिक- मेडिको कानूनी मुद्दों से संबंधित मुद्दों पर विचार- विमर्श किया जाता है।
राष्ट्रीय एड्स नियंत्रण संगठन (नाको) ने चंडीगढ़ को ब्लड ट्रांसफ्यूजन सेवाओं के लिए सर्वश्रेष्ठ बताया है। इस शहर को यहां के स्वैच्छिक रक्तदान अभियानों के लिए जाना जाता है। शहर में चार लाइसेंसधारी ब्लड बैंक हैं, जो स्वैच्छिक दान द्वारा 80 प्रतिशत रक्त संग्रहित करते हैं। चंडीगढ़ में प्रतिदिन 115 यूनिट रक्त संग्रहित किया जाता है।
जगत गोसाई
जगत गोसाई (नस्तालीक़: , अन्य नाम: जोधाबाई, राजकुमारी मानवती बाईजी लाल सहिबा, राजकुमारी मनमती,) जोधपुर की मारवाड़ रियासत की राजकुमारी थी, जो मुग़ल बादशाह नूरूद्दीन मुहम्मद जहांगीर  से शादी के बाद मलिका ए हिन्दुस्तान बनी। उनके गर्भ से मुगल सल्तनत के वलीअहद और अगले मुग़ल बादशाह शाहजहाँ पैदा हुए
उनकी मृत्यु के बाद उन्हें बिलक़िस मकानी () के नाम से सम्मानित किया गया था।
बिलक़िस मकानी बेगम का जन्म 13 मई 1573 को हुआ। वह जोधपुर के राजा उदय सिंह ("मोटा राजा उदयसिंह भी कहा जाता था) और उनकी पत्नी राजवती कचावाही रानी मंरंग देवी (रानी मानववती) की पुत्री थीं। उनके दादा राव मालदेव थे। 21 जनवरी 1586 को फ़तेहपुर सीकरी में मुग़ल शहंशाह जहाँगीर से उनका विवाह करवाया गया। यह विवाह आमेर के राजा भगवंत दास की बेटी और जहाँगीर की पहली पत्नी, राजकुमारी मनभावती (शाह बेगम) के द्वारा आयोजित किया गया। बिलक़िस मकानी बेगम जहाँगीर की तीसरी पत्नी थी। मकानी बेगम शहज़ादा ख़ुर्रम की माँ थीं जो मुग़ल शहंशाह शाहजहां के रूप में मयूर सिंहासन पर आसीन हुआ। 18 अप्रैल 1619 को बिलक़िस मकानी बेगम का आगरा में निधन हो गया। उन्हें सोहागपुरा में दफ़नाया गया।
Queens of Jahangir
The Rathor Dynasty GENEALOGY
Taj Bibi Bilqis Makani
छत्तीसगढ़ राज्य एड्स नियंत्रण सोसाइटी
अन्य राज्य एड्स नियंत्रण सोसाइटियों की तरह छत्तीसगढ़ राज्य एड्स नियंत्रण सोसायटी निम्न लिखित कार्य संपन्न करती है: 1) चिकित्सा और सार्वजनिक स्वास्थ्य सेवा (विशेषकर एचआइवी/ एड्स) 2) संचार और सामाजिक क्षेत्र की सेवाएं और 3) प्रशासन, नियोजन, समन्वय, निगरानी और मूल्यांकन, वित्त और आवश्यक प्रशासनिक खरीद।
छत्तीसगढ़ राज्य एड्स नियंत्रण सोसाइटी की आगामी वर्ष की कार्ययोजना में जोखिम वाले क्षेत्रों में एड्स की रोकथाम के लिए जनजागरूकता अभियान चलाने, नि:शुल्क कंडोम वितरण को शामिल किया गया है। कार्ययोजना में रेड रिबिन क्लब को और सशक्त बनाने पर जोर दिया गया है। वर्तमान में प्रदेश में 28 रेड रिबिन क्लब गठित किए गए है। आगामी वर्ष में एक सौ और रेड रिबिन क्लब गठित किए जाएंगे। एड्स के नियंत्रण और रोकथाम के लिए आंगनबाड़ी कार्यकर्ताओं, पंचायत प्रतिनिधियों, स्वास्थ्य कार्यकर्ता और मितानिनों को भी प्रशिक्षण देने की कार्ययोजना तैयार की गई है।
छत्तीसगढ़ राज्य एड्स नियंत्रण सोसाइटी की ओर रक्तदान को प्रोत्साहित किया जाता रहा है। 2012 के विश्व स्वास्थ्य दिवस के अवसर पर छत्तीसगढ़ राज्य एड्स नियंत्रण सोसाइटी द्वारा रेडक्रॉस सोसायटी, भारतीय उद्योग महासंघ (सीआईआई) तथा सारडा एनर्जी के सहयोग से 7 अप्रैल 2012 को सिलतरा और माढंर में रक्तदान शिविर का आयोजन किया गया, जिसमें सारडा एनर्जी के 411 अधिकारियों और कर्मचारियों ने स्वैच्छिक रक्तदान किया।
छत्तीसगढ़ राज्य एड्स नियत्रंण सोसाइटी द्वारा 2012 में गर्मी के मौसम में राहगीरों को शुध्द और शीतल पेयजल उपलब्ध कराने के लिए प्रदेश के भीड़-भाड़ वाले इलाकों में 56 प्याऊ खोले गए थे। इन 'प्याऊ' केन्द्रों में राहगीरों को ठंडा पानी तो मिल ही रहा है साथ ही उन्हें एड्स से बचाव की जानकारी भी दी जा रही थी। 'प्याऊ' केन्द्रों में राज्य एड्स नियंत्रण सोसाइटी द्वारा एड्स से बचाव की जानकारी देने के लिए फ्लैक्स और बैनर लगाए गए थे। इसके साथ ही यहां पम्पलेट, लीफलेट का वितरण भी किया गया था। यहां एक रजिस्टर भी संधारित किया गया था, जिसमें पानी पीने आने वाले लोगों का एड्स के बचाव के उपायों के संबंध में अभिमत लिया गया था। गर्मियों में राहगीरों को ठंडा पेयजल उपलब्ध कराने के लिए रायपुर, बिलासपुर और दुर्ग में दस-दस और राजनांदगांव, कवर्धा, रायगढ़, जांजगीर, कोरबा, महासमुंद, धमतरी, कांकेर, जगदलपुर, दंतेवाड़ा, कोरिया, अम्बिकापुर और जशपुर में दो-दो प्याऊ 30 अप्रैल 2009 से खोले गए थे। ये सभी 'प्याऊ' रेल्वे स्टेशन, बस स्टैण्ड और अन्य भीड़-भाड़ वाले इलाकों में खोले गए थे। 'प्याऊ' खोलने के लिए मुख्य चिकित्सा एवं स्वास्थ्य अधिकारियों को 12 हजार 730 रूपए प्रति 'प्याऊ' के मान से सात लाख 12 हजार 880 रूपए की राशि दी गई थी। पानी पिलाने के लिए कलेक्टर दर पर एक श्रमिक को तैनात किया गया था। सभी मुख्य चिकित्सा एवं स्वास्थ्य अधिकारियों से कहा गया था कि वे यह सुनिश्चित करें कि प्याऊ प्रतिदिन खुला रहे और लोगों को पर्याप्त शुध्द पेयजल उपलब्ध हो। प्याऊ 30 जून तक खुला रहा था।
अल क़तीफ़
अल क़तीफ़ सउदी अरब के पूर्वी प्रान्त का एक प्रमुख शहर है। यह पूर्वी प्रान्त, दुनिया का सबसे तेल-समृद्ध क्षेत्र माना जाता है। यहाँ शिया आबादी का निवास है और यह प्रान्त की राजधानी दम्माम से महज २० किलोमीटर उत्तर-पश्चिम में अवस्थित है।
दादरा और नगर हवेली एड्स नियंत्रण सोसाइटी
दादरा और नगर हवेली एड्स नियंत्रण सोसाइटी श्री विनोबा भावे सिविल अस्पताल सिलवासा में स्थित है। यह संस्था राष्ट्रीय एड्स नियंत्रण संगठन के दिशा निर्देशों के अंतर्गत देश की विभिन्न दूसरी एड्स नियंत्रण सोसाइटियों की तरह काम करती है।
स्थानीय भाषा और अंग्रेजी में द्विभाषी प्रश्नावली जो घर-घर से संबंधित है, विवाहित महिलाओं, (१५-४९ आयु), अविवाहित महिला (उम्र १५ -२४), गांव और स्वास्थ्य सुविधा इस तीसरे जिला स्तरीय घरेलू और सुविधा सर्वेक्षण - २००८ में इस्तेमाल किये गये थे। घरेलू प्रश्नावली में घर के सभी सदस्यों और सामाजिक - आर्थिक विशेषताओं पर जानकारी ली गयी थी। विवाहित महिलाओं की प्रश्नावली में मातृ देखभाल, टीकाकरण और बच्चों की देखरेख, गर्भनिरोधक और प्रजनन वरीयताओं, एचआइवी / एड्स के बारे में ज्ञान एकत्रित किया गया। अविवाहित महिलाओं की प्रश्नावली महिलाओं विशेषताओं, पारिवारिक जीवन शिक्षा, प्रजनन के बारे में जागरूकता, स्वास्थ्य और गर्भनिरोध और एचआइवी / एड्स पर जानकारी ली गयी थी। इस सर्विक्षण से प्राप्त जनकरी में विशेष रूप से एड्स-सम्बंधित महिलाओं के ज्ञान की जानकारी इस तरह है:
राष्ट्रीय एड्स नियंत्रण संगठन (NACO) ने अवर्ट सोसाइटी (Avert Society) को महाराष्ट्र, मुंबई, गोवा, दादरा और नगर हवेली के राज्य एड्स नियंत्रण सोसाइटी और अवर्ट सोसाइटी के लिए राज्य प्रशिक्षण और संसाधन केन्द्र (STRC) का दर्जा दिया है।
नलिनी मिका हबित ने अपनी सेवाएँ राज्य एड्स नियंत्रण सोसाइटी, दादर और नगर ​​हवेली में एचआइवी / एड्स के कारण को समर्पित की है। २००४ में श्री विनोबा भावे सिविल अस्पताल, सिलवासा में काम करते हुए, वह कुशलतापूर्वक ज़हरीले पदार्थ (फ़ूड पोइज़निंग) के ममलों को सुलझाया। २००३ में पुल ढहने की एक घटना में, वह समय पर ५४ लोगों को जान बचने में कामयाब हुईं। २००५ में वह दादर नगर ​​हवेली में बाढ़ के दौरान जनजातीय लोगों के बीच जल-जनित संक्रमण को नियंत्रित क्षेत्र में काम किया। वह पल्स पोलियो शिविरों के दौरान किये गये अपने काम के लिए भी सराही गयी हैं।
राज्य एड्स नियंत्रण सोसाइटी, केंद्र-शासित प्रदेश दमन एवं दीयू
राज्य एड्स नियंत्रण सोसाइटी, केंद्र-शासित प्रदेश दमन एवं दीयू, दमन और दीयू में एड्स के मामलों की रोकथाम, पारिवारिक स्वास्थ्य और राज्य में रक्त बैंकों के प्रबंधन का कार्य देखती है।
अनुमान किया गया है कि सोसाइटी का सन्देश केवल ३० से ६० प्रतिशत व्यापारिक यौनकर्मियों, स्थानपरिवर्तन करनेवालों, समुद्र पर काम करनेवालों और समुद्रतट पर काम करनेवालों तक पहुँच पाई है।
राज्य एड्स नियंत्रण सोसाइटी, केंद्र-शासित क्षेत्र दमन एवं दीयू ने अंडमान एवं निकोबार, हिमाचल प्रदेश, पांडिचेरी, पंजाब, राजस्थान, सिक्किम, त्रिपुरा, महाराष्ट्र, मुंबई, मणिपुर और अरुणाचल प्रदेश के साथ-साथ अधिक जोखिमवाले समूहों की समीक्षा का काम काफ़ी देर से यानी २००३ से शुरू किया।
दमन और दीव, अरुणाचल प्रदेश, बिहार, जम्मू एवं कश्मीर, मणिपुर, मेघालय, मिजोरम और नगालैंड इन राज्यों में पंजीकृत / लाइसेंसी रक्त बैंकों की संख्या को राष्ट्रीय एड्स नियंत्रण संगठन और राज्य एड्स नियंत्रण सोसाइटियों के समन्वय और सक्रियता की वजह से आधुनिक बनाया जा चुका है।
कुछ आलोचकों का मानना है कि दमन व दियू और झारखण्ड सहित १० राज्य जिनमें उत्तरांचल, छत्तीसगढ़, दादरा व नगर हवेली, जम्मू व कश्मीर, पाण्डिचेरी, मेघालय, मध्य प्रदेश और बिहार भी शामिल हैं, एड्स/ एचआइवी - प्रभावी व्यक्तियों की देखरेख पर कुछ भी खर्च नहीं किया है जहाँ एड्स के कई मामले मामले प्रकाश में आए हैं।
किन्शुक महाजान
किन्शुक महाजान एक भारतीय अभिनेता और मॉडल हैं, जो भारतीय धारावाहिकों में दिखाई देते हैं। वह सबसे ज़्यादा स्टार प्लस के सपना बाबुल का...बिदाई और चाँद छुपा बादल में धारावाहिकों में अपनी भूमिकाओं के लिए जाने जाते हैं।
महाजन ने एक हिंदी फिल्म दिल्ली हाइट्स में एक छोटी सी भूमिका निभाई थी। उन्होंने डिज़्नी चैनल के सीरियल धूम माचाओ धूम में भी काम किया। जहां वह सोनी टीवी में कज्जल में मुख्य नेतृत्व के रूप में देव खेला अधिराज. वह की भूमिका निभाई. उन्होंने यह भी बौस्च & लोम्ब, एफडीडीआई के लिए वाणिज्यिक, मॉडलिंग और प्रिंट मॉडलिंग के लिए एयरटेल, नोकिया, ब्रिटिश काउंसिल, पेदिग्री और "जी-एन-ए-टी" किया है। उसकी सफलता में सपना बाबुल का अपने रणवीर राजवंश की भूमिका ... बिदाइ के साथ आया था, एक धारावाहिक के चार पात्र के रूप में, तीन अन्य अंगद हसिजा, पारुल चौहान और सारा खान द्वारा खेला जा रहा है। २०१० में वह चंद छुपा बादल में के कलाकारों में शामिल हो गए जहां वह नेहा सरगम विपरीत वीरेन सूद की प्रमुख भूमिका निभाई.
२०११ में, वह स्टार प्लस के रियलिटी शो, जी ले ये पाल का हिस्सा था, उदयपुर छह टीवी कलाकार और छह आम के साथ गोली मार दी. वर्तमान में वह अफसर बिटिया में काम कर रहा है जहां वह पिन्तू सिंह की मुख्य भूमिका निभा रहा है।
दिल्ली राज्य एड्स नियंत्रण सोसाइटी
दिल्ली राज्य एड्स नियंत्रण सोसाइटी दिल्ली सरकार के एक स्वायत्त संस्था है। यह 1 नवम्बर 1998 को बनायी गयी एक नोडल एजेंसी है जो राष्ट्रीय एड्स नियंत्रण सरकार द्वारा वित्तपोषित कार्यक्रम को लागू करने के लिए जिम्मेदार है। समाज का मुख्य उद्देश्य एचआईवी संचरण को रोकने और नियंत्रण करना और राज्य की क्षमता को मजबूत बनाने के लिए लंबे समय तक इस महामारी से उत्पन्न चुनौती का जवाब देना है। समाज के विभिन्न विभागों के माध्यम से विभिन्न घटकों सरकार के संस्थानों और गैर सरकारी संस्थानों में लागू कर रहा है।
सोसाइटी के लक्ष्य और उद्देश्यों को निम्नलिखित की पूर्ति के लिए स्थापित किया गया था:
दिल्ली राज्य एड्स नियंत्रण सोसाइटी राजधानी में एचआइवी/एड्स के मामलों पर काबू पाने के लिए भरसक प्रयास कर रही है। यह उपचार के साथ-साथ एहतियात पर भी जोर दे रही है, जिससे संक्रमण के नए मामलों पर कारगर तरीके से काबू पाया जा सका है। सोसाइटी द्वारा तय किया गया कि जिंगल अधिक से अधिक रेडियो चैनलों पर आएंगे और सड़कों के बीचोंबीच बिजली के खम्भों पर छोटे बोर्ड लगाए जाएंगे तथा विश्व-विद्यालयों में भी ऐसा प्रचार किया जायेगा। 5 हजार से अधिक आशा कार्यकत्ताओं, आंगनबाडी कार्यकत्ताओं और एनएम को अपने संबंधित क्षेत्र में जागरुकता लाने के लिए भी 2012 में प्रशिक्षण दिया गया है। इसके अलावा 9 एआरटी केन्द्रों में मुफ्त एन्टी रेट्रो वायरल उपचार उपलब्ध करवाई जा चुकी है। वर्तमान में 9300 एचआईवी पोजीटिव मरीजों का ऐसा उपचार किया जा रहा है जिनमें 39 प्रतिशत महिलाएं और 60 प्रतिशत 15 वर्ष कम आयु के बच्चे हैं। कुल मिलाकर दिल्ली में 23 हजार एचआइवी संक्रमित लोग है जिनमें 9300 को एआरटी केन्द्रों में उपचार दिया जाता है जबकि बाकी समय-समय पर आवश्यकता के अनुसार उपचार के लिए आते हैं। दिल्ली सरकार ने शिशु काल में एचआइवी निदान कार्यक्रम की शुरुआत की है ताकि शुरु से एचआईवी एड्स को जड़ समाप्त किया जा सके। सोसाइटी में देश में पहली बार एक ऐसा कार्यक्रम शुरु किया है जिसके तहत संक्रमण का पता लगते ही फोन पर बिना शुल्क सलाह के लिए हेल्पलाइन चालू की गई है। दिल्ली में कुल जनसंख्या में 0.2 प्रतिशत एचआइवी से ग्रस्त हैं। सोसाइटी इस पर काबू पाने की गतिविधियों में जुटकर काम कर रही है और इसके प्रयासों से पिछले दशक में नए मामलों में 50 प्रतिशत की कमी आई है। वर्तमान में दिल्ली में एआरटी क्लिनिक में 34,133 लोग पंजीकृत हैं जिनमें से 9718 को उपचार की जरूरत है जो उन्हें नौ एआरटी केंद्रों से मुफ्त मिल रहा है।
एड्स के खिलाफ विश्वव्यापी अभियान को गंभीरता से लेते हुए दिल्ली उच्च न्यायालय ने अधिकारियों को निर्देश दिया कि वह राजधानी के रेडलाइट इलाके में वेश्याओं को कंडोम की तत्काल आपूर्ति करे। न्यायालय ने उस रिट याचिका पर यह निर्देश दिया जिसमें आरोप लगाया गया है कि प्रयोग प्रमाणपत्र उपलब्ध नहीं कराने के कारण सरकार ने इसकी आपूर्ति रोक दी। भारतीय पतिता उद्धार सभा द्वारा दायर एक जनहित याचिका पर संज्ञान लेते हुए कार्यवाहक मुख्य न्यायाधीश देवेन्द्र गुप्ता और न्यायमूर्ति ए के सीकरी की पीठ ने केन्द्र, दिल्ली सरकार और दिल्ली राज्य एड्स नियंत्रण सोसाइटी को एक अंतरिम निर्देश में नोटिस जारी करते हुए कहा कि राजधानी के जीबी रोड रेडलाइट इलाके में कंडोम की आपूर्ति तत्काल दोबारा शुरु की जाए। अदालत ने तीनों प्रतिवादियों को निर्देश दिया कि इस जनहित याचिका पर वह अपना जवाब चार सप्ताह के भीतर दें। इस आदेश के साथ हीदिल्ली राज्य एड्स नियंत्रण सोसाइटी कंडोम की तत्काल आपूर्ति का काम शुरू कर दिया।
रिवॉल्वर (.32 बोर)
यह रिवॉल्वर विदेशी वेब्ले सर्विस रिवॉल्वर (मार्क-IV) की तर्ज पर बनाया गया है। विदेशी वेब्ले स्कॉट कम्पनी का .38 बोर एस० एण्ड डब्लू० मॉडल रिवॉल्वर सिंगापुर की पुलिस द्वारा आज भी प्रयुक्त होता है। इसके बोर को .38 बोर से कुछ कम करके .32 बोर में बनाने के पीछे भारतीय आयुध निर्माणी कम्पनियों का उद्देश्य यही है कि इसे भारत में रहने वाले आम नागरिक आत्म रक्षा के लिये भारतीय शस्त्र अधिनियम के अन्तर्गत लाइसेंस प्राप्त कर खरीद सकें। अमूमन भारत में .38 बोर का रिवॉल्वर प्रोहिबिटेड बोर के अन्तर्गत आता है। कानूनी रूप से आम जनता को इसे अपने पास रखने की मनाही है। भारत में .32 बोर का रिवॉल्वर एन०पी० बोर (नॉन प्रॉहिबिटेड बोर) के अन्तर्गत शामिल किया गया है अत: आम नागरिक उसे शस्त्र लाइसेंस प्राप्त कर खरीद सकता है।
भारतीय .32 बोर का रिवाल्वर वास्तव मे इसी बोर वाले ब्रिटिश वेब्ले स्कॉट रिवॉल्वर की अनुकृति है एवं उसे लाइसेंस के आधार पर भारत में कुछ मामूली बदलाव के साथ बनाया जाता है जैसे वेबले स्काट के मुकाबले भारतीय आयुध निर्माणी, कालपी रोड, कानपुर एवं फील्ड गन निर्माणी, कानपुर द्वारा निर्मित इस रिवॉल्वर में सेफ्टी कैच (सुरक्षा कैच) फैक्ट्री द्वारा ही फिट किया गया है। जबकि किसी भी वेब्ले स्कॉट रिवॉल्वर में सेफ्टी कैच बिल्कुल नहीं होता। (बॉक्स में चित्र देखें) इसके अालावा फिनिशिंग मे भी कुछ अन्तर हैं।
इस रिवॉल्वर की कुछ विशेषताएँ निम्न हैं-
भारत में कानपुर की किसी भी आयुध निर्माणी फैक्ट्री से खरीदने पर इसका मूल्य सम्पूर्ण कर सहित 85,652 रुपये रखा गया है ताकि बाजार में मिलने वाले इसी किस्म के रिवॉल्वरों के मुकाबले इसकी प्रतिस्पर्द्धा में कोई कमी न रहे।
0.32" बोर के रिवॉल्वर 7.65 मिमी के कारतूस प्रयुक्त होते हैं जबकि माउज़र पिस्तौल में 7.63 मिमी के कारतूस इस्तेमाल किये जाते हैं जो इस रिवॉल्वर के कारतूसों से केवल 0.02 मिमी ही कम होते हैं। इस हिसाब से यदि देखें तो 0.32" बोर के रिवॉल्वर की मारक क्षमता माउज़र पिस्तौल से कुछ अधिक ही है, कम नहीं।